Ciolacu i-a dus premierului bavarez o ladă frigorifică cu mici și l-a invitat în România. „Să nu mergem într-o noapte cu lună plină”
Aflat în Germania pentru meciul echipei naționale de fotbal a României, premierul Marcel Ciolacu s-a întâlnit și cu șeful Executivului bavarez. Nu s-a dus cu mâna goală, ci cu o ladă plină cu mici congelați, la cererea oficialului din Bavaria. Cei doi au avut un shimb de replici. Marcel Ciolacu l-a invitat pe Markus Söder să viziteze România pentru Delta Dunării și „castelul lui Dracula”, spunând „indiferent de cât de mult usturoi o să mâncăm, să nu mergem într-o noapte cu lună plină, ci într-o noapte cu lună normală”.